রায়হান রাফি পরিচালিত জাজ মাল্টিমিডিয়া প্রযোজিত এই ছবিটিতে প্রাণবন্ত অভিনয়ের মধ্য দিয়ে দর্শকের মন কেড়েছেন সিয়াম। তাই তো মুক্তির চতুর্থ সপ্তাহে এসেও দর্শক আগ্রহের কমতি নেই ছবিটির। এতে প্রয়াত জনপ্রিয় নায়ক সালমান শাহর একজন ভক্ত সুজন শাহের চরিত্রে অভিনয় করেছেন তিনি। চলচ্চিত্রের একজন নায়ক হিসেবে দর্শক যত দিন চাইবেন তত দিন কাজ করার লক্ষ্য নিয়েই চলচ্চিত্রের কাজ শুরু করেছেন বলে জানান সিয়াম। তাইতো সিয়ামের সব ভাবনাজুড়ে এখন শুধুই সিনেমা।